Bacsinszki Botond

"2020/21-es őszi szemeszterben volt lehetőségem egy szemesztert az innsbrucki MCI-on tanulni. Még a COVID helyzet ellenére is nagyon élveztem a programot. A tiroli szépség már a megérkezéskor magával ragadott, úgy ahogy az egyetem és környezete is. Igaz nagyon kevesen utaztunk a helyzet miatt, de a többi Erasmus hallgatóval hamar kialakult egy nagyon nyitott, baráti kapcsolat. Maga az osztrák környezet miatt a német tudásom, az egyetem miatt pedig az angol nyelvtudásom javult. Szerencsére az órák mellett rengeteg szabadidőm volt bejárni a környező helyeket, jutott idő a kikapcsolódásra is. A téli sport kedvelőinek egy pazar élmény az itteni síelési lehetőség, jégkorcsolyázás stb. A fogadó egyetem nagyon jól viszonyult az Erasmus-os hallgatókhoz. Összességében nagyon örülök, hogy belevágtam ebbe a kalandba, rengeteg élménnyel és új baráti kapcsolattal lettem gazdagabb, valamint a nyelvtudásom is sokat fejlődött ez idő alatt. Mindenkinek csak ajánlani tudom az Erasmus utakat!"